Chalon-sur-Saône

Chalon-sur-Saône estas mezgranda franca komunumo lokita en la departemento Saône-et-Loire kaj en la regiono Burgonjo. Ĝi estas unu el la subprefektejoj de la departemento, kaj do estras unu arondismenton. Chalon havas proksimume 50 000 loĝantojn, kiujn oni kutime nomigas Chalonnais [ŝalone] en la franca lingvo.

 Geografio 
Chalon-sur-Saône, kiel montras sia nomo, estas trafluata de la rivero Saône. Kvankam ĝi estas la plej granda urbo de la departemento (kaj la dua plej granda urbo de Burgonjo post Dijon), Chalon estas nur ĉefurbo de arondismento kaj subprefektejo (kiu troviĝas en rimarkinda konstruaĵo, starigita laŭ la stilo de la reĝado de Henriko la 4-a).

 Historio 
Chalon estis malnovtempe la ĉefurbo de la graflando de Chalon, antaŭ kunuiĝi kun la duklando de Burgonjo. Pluraj katolikaj koncilioj cetere okazis en Chalon, respektive en 651, 813 kaj 1129.

La franca reĝo Karlo la 9-a vizitis la urbon je la 1-a de junio 1564, okaze de sia granda ĉirkaŭiro de Francio (1564-1566). Li laŭdire ricevis triumfan bonvenon.

 Vidindaĵoj 
eta|maldekstra|Katedralo Sankta Vincento
La muzeo Niépce estas dediĉita al Nicéphore Niépce, pioniro de fotografio.

La muzeo Dominique Vivant Denon troviĝas sur la placo de la urbdomo kaj temas pri la gravaj artistoj de la fino de la 18-a jarcento.

La katedralo Saint Vincent konstruiĝita inter 1090 kaj 1520 estas ambaŭ romanika kaj gotika.

La roseraie Saint Nicolas estas vasta ĝardeno kun grava kolekto de malnovaj rosaj.

La Espace des Arts estas nova (1971) spektaklejo.

Chalon-sur-Saône plie posedas vastan historian kvartalon, kun multaj malnovaj domoj, stratetoj kaj turoj.

 Famuloj 
 Césaire d'Arles (470-543), monaĥo ;
 Gontran la 1-a (545-592), reĝo ;
 Abélard (1079-1142, vidu la tekston Abelardo kaj Heloiza), teologisto ;
 Pontus de Thyard (1521-1605), poeto ;
 Vivant Denon (1747-1825), arkeologo ; ;
 Joseph Nicéphore Niépce (1765-1833) ;
 Gérard Collomb (1947-), politikisto ;
 Florent Pagny (1961-), kantisto ;
 Arnaud Montebourg (1962-), politikisto ;
 Rachida Dati (1965-), politikistino ;

 Esperanto-movado 
Estas gastiganto de Pasporta Servo tie.

 Vidu ankaŭ 
 Komunumoj de Saône-et-Loire
 Listo de urboj de Francio
 Chalon-sur-Saône (stacidomo)

 Ĝemelurboj 




 Eksteraj ligiloj 

 Oficiala TTT-ejo 


Kategorio:Komunumoj de Saône-et-Loire
Kategorio:Urboj de Francio